b'\n_START_ARTICLE_\nJamora\n_START_PARAGRAPH_\nJamora on fuchs-turkkinen, japanilaiskuvioinen pienehk\xc3\xb6 kani, jonka ihannepaino on 1,91-2,4 kg. Alkujaan jamora on risteytys hermeliini\xc3\xa4, angoraa sek\xc3\xa4 japanilaisrotuista kania, ja se on jalostettu Saksassa. Pohjoismaiseen standardiin se hyv\xc3\xa4ksyttiin lokakuussa 2002._NEWLINE_Perusluonteeltaan jamorat ovat ehdottoman kilttej\xc3\xa4, uteliaita ja miellytt\xc3\xa4misenhaluisia. Jamora onkin luonteensa puolesta verrattavissa paremmin tunnettuun k\xc3\xa4\xc3\xa4pi\xc3\xb6luppaan. Kiltin luonteensa ansiosta jamorat ovat koulutettavissa estekaneiksi._NEWLINE_Jamoran turkkia ei tule leikata, se pysyy kunnossa viikoittaisella harjaamisella, mutta nuoria kaneja, joilla on poikaskarva, tulee harjata useammin. Jamora vaihtaa karvansa toisin kuin angora. Pitk\xc3\xa4sta karvastaan huolimatta jamora ei sovi ulkokaniksi, sill\xc3\xa4 se kest\xc3\xa4\xc3\xa4 huonosti vetoa._NEWLINE_Kuten kanit yleens\xc3\xa4, jamora ei kuitenkaan sovi lemmikiksi pienelle lapselle, sill\xc3\xa4 ne ovat hoidostaan ja ruokinnastaan todella tarkkoja ja sairastuvat melko helposti. My\xc3\xb6s turkin oikeanlainen hoito vaatii tottuneita otteita._NEWLINE_Jalostuksen ja poikastuotannon kannalta jamora on melko hankala, sill\xc3\xa4 hyvi\xc3\xa4 jalostysyksil\xc3\xb6it\xc3\xa4 on vaikea l\xc3\xb6yt\xc3\xa4\xc3\xa4; eri linjaisia kaneja ei ole paljon. Sis\xc3\xa4siitos on siis todellinen ongelma. Jamora saa usein vain 2-3 poikasta, ja poikasia kuolee paljon._NEWLINE_Ainoa v\xc3\xa4rimuoto Suomessa t\xc3\xa4ll\xc3\xa4 hetkell\xc3\xa4 on keltamusta japanilainen.'